Cuneiform Tablet Kt 94/k 1012 (AKT 6c 621)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-la-ḫi-im qí-bi-ma um-ma a-mur-IŠTAR-ma 9 GÚ 17 ma-na URUDU qá-tí a-bi-ni a-šur-iš-ta-ki-il₅ É kà-ri-im im-ḫu-ur a-na-ku ša tù-ša-ḫi-zi-ni um-ma a-ta-ma URUDU qá-tí a-bi-ni a-na URUDU SIG₅ li-tù-ur-ma i-ṣé-er DUMU um-me-a-nim i-dí-i lá-ma URUDU i-na É kà-ri-im úṣ-a-ni iš <big_gap> ma-na a-wa-tum i-<gap>-<gap>-iš-ma 10 GÚ URUDU lá-mu-nam qá-tí a-bi₄-ni É a-šur-iš-ta-ki-il₅ i-lá-qé-ma ru-bu-a-ú-ma 2 GÚ 30 ma-na URUDU SIG₅ <gap> ṭup-pu-šu al-pu-ut URUDU SIG₅ <gap> a-na 40 ḫa-am-ša-tim i-ša-qal ù 2 ma-na KÙ.BABBAR ša bé-lúm-ba-ni i li-bi a-ni-na aṣ-ba-at-ma ù 2 ma-na KÙ.BABBAR ša aṣ-bu-tù a-ṣé-er ṭup-pí-šu ú-ṭá-ḫi-ma ṭup-pu-šu ša KÙ.BABBAR ù URUDU SIG₅ al-pu-ut KÙ.BABBAR ù URUDU a-na 40 ḫa-am-ša-tim i-ša-qal i-na 9 GÚ 17 ma-na URUDU qá-tí a-bi-ni a-šur-iš-ta-ki-il₅ im-ḫu-ru-ú ŠÀ.BA 4 GÚ 37 ma-na URUDU lá-mu-nam a-na ma-lá na-am-gu₅-ra-ni-ni a-ni-na il₅-qé ší-tí URUDU-im um-ta-sí-iḫ lá-qá-am lá i-mu-a i-na a-wa-tí-ni URUDU qá-tí a-bi-ni ša É a-šur-iš-ta-ki-il₅ ú-ṣí-a-ni ú-lá ú-ma-sà-aḫ i-na ba-áb ḫa-ra-ni-šu <big_gap> i ma lá-qá-am ú-lá i-mu-ú-ma a-na kà-ni-iš i-tal-kam a-ma-kam ša-ḫi-sú-ma 4 GÚ 30 ma-na URUDU lá-mu-nam ša É i-dí-{d}a-šur i-ba-ší-ú <big_gap> li-ir-<big_gap> URUDU lá-mu-nàm a-ma-kam lu AN.NA lu ṣú-ba-tám dí-šu-ma ṭup-pu-šu ša 2 GÚ 30 ma-na URUDU SIG₅ lu ṭup-pu-šu-ma